CELEX: C2005/281/50
Language: sk
Date: 2005-11-12 00:00:00
Title: Vec T-326/05: Žaloba podaná 29. augusta 2005 – Rath/ÚHVT

12.11.2005   
            
            
               SK
            
            
               Úradný vestník Európskej únie
            
            
               C 281/27
            
         Žaloba podaná 29. augusta 2005 – Rath/ÚHVT
   (Vec T-326/05)
   (2005/C 281/50)
   Jazyk žaloby: nemčina
   Účastníci konania
   
      Žalobca: Matthias Rath (Kapské Mesto, Juhoafrická republika) [v zastúpení: S. Ziegler, C. Kleiner a F. Dehn, advokáti]
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: AstraZeneca AB (Södertälje, Švédsko)
   Návrhy žalobcu
   
               —
            
            
               zrušiť rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) (ÚHVT) z 18. mája 2005;
            
         
               —
            
            
               zaviazať ÚHVT nahradiť trovy konania.
            
         Žalobné dôvody a hlavné tvrdenia
   
      Prihlasovateľ ochrannej známky Spoločenstva: AstraZeneca AB
   
      Prihlasovaná ochranná známka: slovná ochranná známka „VIXACOR“ pre tovary triedy 5 (prihláška č. 1739 697)
   
      Majiteľ ochrannej známky alebo označenia, ktoré je predmetom konania o námietkach: žalobca
   
      Ochranná známka alebo označenie, ktoré je predmetom konania o námietkach: ochranná známka Spoločenstva „Vitacor“ označujúca tovary a služby tried 5, 16 a 41 (č. 689 018), ochranná známka Spoločenstva „Vitacor Plus“ pre tovary tried 5, 16 a 32 (č. 1 668 565) a nemecká ochranná známka „Vitacor Plus“ pre tovary tried 5, 16 a 31 (č. 399 65 690)
   
      Rozhodnutie námietkového oddelenia: zamietnutie námietky
   
      Rozhodnutie odvolacieho senátu: zamietnutie odvolania
   
      Žalobné dôvody: porušenie článku 8 ods. 1 písm. b) nariadenia (ES) č. 40/94 z dôvodu existencie pravdepodobnosti zámeny medzi prihlasovanou ochrannou známkou a ochrannou známkou uvedenej v námietke.